Pronkhuis in Sandton te kry | Netwerk24
Alle marathon-rekords nou deur Keniane gehou
Die geskiedkundige wedlope deur Eliud Kipchoge en Brigid Kosgei die afgelope naweek het opnuut Kenia se oorheersing onderstreep, met langasems van dié land wat nou die wêreldrekords in alle weergawes van die marathon – vol én half – hou.
Kings se dissipline sover maak groot indruk
Die Southern Kings se beter skrumwerk het sover hierdie seisoen vir 'n dramatiese vermindering in strafskoppe teen die span gesorg.
Pronkhuis in Sandton te kry
26 April 2019 05:30
Park Village Auctions (PVA) gaan op 7 Mei 'n pronkhuis met vyf slaapkamers in Sandton op 'n veiling verkoop.
Dié huis in Gailweg in Morningside op 'n ruim erf van 2 737 m² verteenwoordig 'n luukse leefstyl, sê Jaco du Toit van PVA.
Dié pronkhuis in Morningside in Sandton het vyf slaapkamers en 'n woonstel.
Op die grondvloer het die huis 'n ingangsportaal wat uitloop op 'n formele sitkamer, 'n TV-kamer, 'n eetkamer, 'n studeerkamer en 'n kombuis met 'n opwaskamer, 'n spens en 'n instapyskas.
Daar is verder nog twee slaapkamers, waarvan een 'n aansluitende badkamer het en 'n groot onderdakpatio op die vloer. Buite is 'n ingeboude braai en 'n swembad.
Op die boonste vloer is 'n TV-kamer, twee slaapkamers met lugversorging en aansluitende badkamers en 'n hoofslaapkamer met 'n private sitkamer, 'n aantrekkamer, 'n aansluitende badkamer en 'n patio.
Die eiendom spog ook met 'n tweeslaapkamerwoonstel bo-op die dubbelmotorhuis en personeelverblyf wat uit twee kamers bestaan met 'n kombuisarea en 'n gedeelde badkamer.
Du Toit sê die huis wat deur 'n argitek ontwerp is, is gesofistikeerd met 'n warm gevoel.
Die veiling word op Dinsdag 7 Mei om 11:00 op die perseel gehou.
Die huis kan op Sondag 5 Mei van 12:00 tot 16:00 besigtig word. Vir meer inligting skakel 087 160 0521 of besoek parkvillageauctions.co.za.